27.12.2022 г.
BG
Официален вестник на Европейския съюз
C 493/323 Сряда, 8 юни 2022 r.
Текст, предложен от Комисията
Изменение
В своите доклади Комисията взема предвид всички фактори, които допринасят за икономически ефективен напредък към постигане на климатична неутралност до 2050 г. Сред тях са въвеждането на превозни средства с нулеви и ниски емисии, напредъкът към постигането на целите при изграждането на инфраструктура за зареждане с електричество и гориво, както се изисква по Регламента за инфраструктурата за алтернативни горива, потенциалният принос на новаторските технологии и устойчивите алтернативни горива за постигане на клима­ тична неутралност при мобилността, последствията при потребителите, напредъкът в социалния диалог, както и други аспекти, които допълнително способстват за един икономически жизнеспособен и социално справедлив преход към пътна мобилност с нулеви емисии.“;
В своите доклади Комисията взема предвид всички фактори, които допринасят за икономически ефективен напредък към постигане на неутралност по отношение на климата до 2050 г. Сред тях са:
a) напредъкът по отношение на въвеждането на превозни средства с нулеви и ниски емисии, както и по отношение на тяхната финансова достъпност и енергийна ефек­ тивност;
б) въздействието върху потребителите, особено върху потребителите с ниски и средни доходи, и темпото на навлизане на превозните средства с нулеви и ниски емисии в тези потребителски сегменти, както и наличието и обхватът на мерките на равнището на Съюза, на равнището на държавите членки и на местно равнище в подкрепа на това навлизане;
в) пазарът на употребявани превозни средства;
г) напредъкът към постигането на достатъчна степен на изграждане на публична и частна инфраструктура за зареждане с електричество и гориво, включително, но не само, напредъкът към постигането на целите съглас­ но Регламента за инфраструктурата за алтернативни горива и Директива 2010/31/ЕС на Европейския парламент и на Съвета (1a);
д) напредъкът по отношение на увеличаването на количеството енергия от възобновяеми източници в Съюза в съответствие с Директива (ЕС) 2018/2001;
е) потенциалният принос на новаторските технологии и устой­ чивите алтернативни горива, включително синтетични­ те горива, за постигане на неутралност по отношение на климата в транспортния сектор;
ж) емисиите от новите леки пътнически автомобили и новите леки търговски превозни средства, пред­ лагани на пазара, в рамките на жизнения им цикъл, като се използва методиката, приета в съответстви­ е с член 7, параграф 10;